ธปท.พร้อมผ่อนเกณฑ์สินเชื่อช่วยผู้ประสบภัย
ธปท.พร้อมพิจารณาผ่อนปรนเกณฑ์สินเชื่อช่วยเหลือผู้ประสบภัยน้ำท่วม มั่นใจมาตรการช่วยเหลือของภาครัฐผ่านสถาบันการเงินเฉพาะกิจสามารถช่วยเหลือลูกค้ารายย่อยได้ครอบคลุม
4 เม.ย. 2554

ธปท.พร้อมพิจารณาผ่อนปรนเกณฑ์สินเชื่อช่วยเหลือผู้ประสบภัยน้ำท่วม มั่นใจมาตรการช่วยเหลือของภาครัฐผ่านสถาบันการเงินเฉพาะกิจสามารถช่วยเหลือลูกค้ารายย่อยได้ครอบคลุม
นางสาลินี วังตาล ผู้อำนวยการอาวุโส ฝ่ายตรวจสอบ 1 ธนาคารแห่งประเทศไทย (ธปท.) กล่าวว่า หากธนาคารพาณิชย์ใดติดขัดในหลักเกณฑ์ ที่จะออกมาตรการมาให้ความช่วยเหลือลูกค้าสินเชื่อของธนาคาร ที่ประสบปัญหาน้ำท่วมและดินถล่มในพื้นที่ภาคใต้ขณะนี้ ก็สามารถขอลดหย่อนผ่อนผันเข้ามาที่ธปท.ได้ ธปท.พร้อมพิจารณาให้ แต่ธนาคารพาณิชย์จะต้องขอเข้ามาเอง อย่างไรก็ตามเชื่อว่าธนาคารต่างๆสามารถออกมาตรากรหรือแนวทางช่วยเหลือลูกค้าตัวเองในเบื้องต้นได้อยู่แล้ว ไม่น่าจะเป็นอุปสรรคในการช่วยเหลือลูกค้ามากนัก
“ตามจริงมาตรากรลดหน่อยผ่อนปรนเพื่อช่วยลูกค้า ธนาคารพิจารณาได้เอง แต่ตรงไหนติดขัดขัดข้อง ก็ขอเข้ามา ธปท.พร้อมพิจารณาให้อยู่แล้ว” นางสาลินีกล่าว
นางสาลินี กล่าวว่า ส่วนตัวมองว่ามาตรการจากหน่วยงานภาครัฐ และที่ผ่านทางสถาบันการเงินเฉพาะกิจของรัฐที่เตรียมจะออกมาช่วยเหลือในช่วงนี้ น่าจะสามารถดูแลบรรเทาความเดือดร้อนของลูกค้ารายย่อย โดยเฉพาะเกษตรกรได้เพียงพอ เพราะสถาบันการเงินทุกฝ่ายทุกแห่งก็พยามช่วยเหลือผู้ประสบภัยในด้านต่างๆอยู่แล้ว ดังนั้น กรณีที่เกิดขึ้นในพื้นที่ภาคใต้จึงไม่น่าจะสร้างปัญหาหนี้สูญในระบบมากนัก เพระถ้าฟื้นฟูได้ภาคใต้ก็ถือเป็นทำมาหากินที่ดี ลูกค้าธนาคารน่าจะมีการประกอบอาชีพ ทำธุรกิจ ต่อไปอยู่แล้ว